
	Легенда на използваните знаци

		*	Процедура на консултация
	***	Процедура на одобрение
	***I	Обикновена законодателна процедура (първо четене)
	***II	Обикновена законодателна процедура (второ четене)
	***III	Обикновена законодателна процедура (трето четене)

(Посочената процедура се базира на правното основание, предложено в проекта на акт.)







	Изменения към проект на акт

	Изменения в две колони, внесени от Парламента

Заличаванията се обозначават с получер курсив в лявата колона. Заместванията се обозначават с получер курсив в двете колони. Новият текст се обозначава с получер курсив в дясната колона.

В първия и втория ред на антетката на всяко изменение се посочва съответната част от текста в разглеждания проект на акт. Ако изменението се отнася до съществуващ акт, който проектът на акт има за цел да измени, антетката съдържа и трети и четвърти ред, където се посочват съответно съществуващият акт и съответната разпоредба от него.

Изменения, внесени от Парламента под формата на консолидиран текст

Новите части от текста се посочват с получер курсив. Заличените части от текста се посочват със символа ▌ или се зачеркват. Заместванията се обозначават, като се посочва с получер курсив новият текст и се заличава или зачерква заместваният текст. 
По изключение не се отбелязват измененията с чисто техническо естество, които се нанасят от службите с оглед изготвянето на окончателния текст.

ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за регламент на Европейския парламент и на Съвета за изменение на Регламент (ЕС) 2018/1806 за определяне на третите страни, чиито граждани трябва да притежават виза, когато преминават външните граници, както и тези, чиито граждани са освободени от това изискване (Кувейт, Катар)
(COM(2022)0189 – C9‑0160/2022 – 2022/0135(COD))
(Обикновена законодателна процедура: първо четене)
Европейският парламент,
–	като взе предвид предложението на Комисията до Европейския парламент и до Съвета (COM(2022)0189),
–	като взе предвид член 294, параграф 2 и член 77, параграф 2, буква а) от Договора за функционирането на Европейския съюз, съгласно които Комисията е внесла предложението в Парламента (C9‑0160/2022),
–	като взе предвид член 294, параграф 3 от Договора за функционирането на Европейския съюз,
–	като взе предвид член 59 от своя Правилник за дейността,
–	като взе предвид доклада на комисията по граждански свободи, правосъдие и вътрешни работи (A9‑0000/2022),
1.	приема изложената по-долу позиция на първо четене;
2.	приканва Комисията да се отнесе до него отново, в случай че замени своето предложение с друг текст или внесе или възнамерява да внесе съществени промени в това предложение;
3.	възлага на своя председател да предаде позицията на Парламента съответно на Съвета и на Комисията, както и на националните парламенти.

[bookmark: restart]<RepeatBlock-Amend><Amend>Изменение		<NumAm>1</NumAm>
<DocAmend>Предложение за регламент</DocAmend>
<Article>Съображение 3</Article>
	

	Текст, предложен от Комисията
	Изменение

	(3)	Кувейт и Катар създават нисък риск от незаконна миграция към Съюза и издават биометрични паспорти в съответствие със стандартите на Международната организация за гражданско въздухоплаване. Сътрудничеството в областта на сигурността с тези държави се засили през последните години. Що се отнася до икономическите интереси, Кувейт и Катар са важни икономически партньори за Съюза, по-специално в областта на енергетиката. Въпреки че продължават да съществуват предизвикателства в областта на правата на човека и основните свободи, Кувейт и Катар претърпяха обществени промени и подобрения по отношение на правата на жените, трудовите права, свободата на религията и диалога между религиите и се очаква да продължат да отбелязват напредък и да осъществяват реформи. Дългосрочните ползи от безвизовото пътуване до ЕС могат да засилят положителните тенденции в тези области.
	(3)	Въз основа на оценката на Комисията Кувейт и Катар отговарят на критериите, определени в Регламент (ЕС) 2018/1806, което позволява включването им в списъка на държавите, чиито граждани са освободени от изискването за виза. И двете държави също така издават биометрични паспорти в съответствие със стандартите на Международната организация за гражданско въздухоплаване. Както обаче е посочено в оценката на Комисията (Работен документ на службите на Комисията относно изпълнението от страна на Кувейт и Катар на критериите, изброени в член 1 от Регламент (ЕС) 2018/1806), в годишния доклад на ЕСВД за 2021 г. относно правата на човека и демокрацията по света (доклади по държави) и в различни доклади на НПО, продължават да съществуват сериозни опасения и много предизвикателства в областта на правата на човека и основните свободи в Кувейт и Катар, въпреки настъпилите в последно време и продължаващи обществени и законодателни промени. За да се гарантира ефективността на освобождаването от изискването за виза и неговата пълна реципрочност, споразумението за премахване на визите следва да гарантира премахването на всички пречки, които възпрепятстват ползването на предимствата на безвизовото пътуване при преминаване на външните граници на държавите членки, като на бенефициерите се предостави достъп на недискриминационна основа, по-специално независим достъп до пътуване за жените, членовете на общността на ЛГБТК + лицата и лицата без гражданство. Тези условия следва да бъдат отразени в двустранните споразумения за премахване на визите, които ще бъдат сключени между Съюза и посочените държави.


Or. <Original>{EN}en</Original>
</Amend>
<Amend>Изменение		<NumAm>2</NumAm>
<DocAmend>Предложение за регламент</DocAmend>
<Article>Съображение 3 a (ново)</Article>
	

	Текст, предложен от Комисията
	Изменение

	
	(3a)	Освен това следва да се води пълноценен официален диалог по правата на човека с Кувейт и Катар, който да доведе до осезаеми подобрения и постижения по отношение на, наред с другото, трудовите права и правата на работниците, включително правата на работниците мигранти, правата на жените, правата на ЛГБТК + лицата, свободата на религията, забраната на изтезанията, свободата на словото, правото на събрания и забраната на смъртното наказание. Двустранните споразумения за премахване на визите между Съюза и Кувейт и Съюза и Катар следва да включват изрични и конкретни ангажименти за постигането на тази цел.


Or. <Original>{EN}en</Original>
</Amend>
<Amend>Изменение		<NumAm>3</NumAm>
<DocAmend>Предложение за регламент</DocAmend>
<Article>Съображение 4</Article>
	

	Текст, предложен от Комисията
	Изменение

	(4)	Следователно гражданите на тези държави следва да бъдат освободени от изискването за притежаване на виза за престой от не повече от 90 дни в рамките на всеки 180-дневен период, а позоваванията на тях следва да се прехвърлят в приложение II към Регламент (ЕС) 2018/1806.
	(4)	Като се има предвид, че дългосрочните ползи от безвизовото пътуване и взаимния обмен с ЕС може да засилят положителните тенденции и в областта на правата на човека и основните свободи, гражданите на тези държави следва да бъдат освободени от изискването за притежаване на виза за престой от не повече от 90 дни в рамките на всеки 180-дневен период, а позоваванията на тях следва да се прехвърлят в приложение II към Регламент (ЕС) 2018/1806.


Or. <Original>{EN}en</Original>
</Amend>
<Amend>Изменение		<NumAm>4</NumAm>
<DocAmend>Предложение за регламент</DocAmend>
<Article>Съображение 4 a (ново)</Article>
	

	Текст, предложен от Комисията
	Изменение

	
	(4a)	За да се оценят ползите, постиженията и потенциалните подобрения, свързани с реципрочното освобождаване от изискването за виза, двустранните споразумения за премахване на визите между Съюза и Кувейт и Съюза и Катар следва да предвиждат периодична оценка от страна на Комисията на прилагането на техните разпоредби, включително на измерението им, свързано с правата на човека.


Or. <Original>{EN}en</Original>
</Amend>
<Amend>Изменение		<NumAm>5</NumAm>
<DocAmend>Предложение за регламент</DocAmend>
<Article>Съображение 6</Article>
	

	Текст, предложен от Комисията
	Изменение

	(6)	Освобождаването от изискването за виза за гражданите на Кувейт и Катар не следва да се прилага до сключването на двустранни споразумения за премахване на визите между Съюза и Кувейт и Катар, по-специално с цел да се гарантира запазването на пълната реципрочност.
	(6)	Освобождаването от изискването за виза за гражданите на Кувейт и Катар не следва да се прилага до сключването на двустранни споразумения за премахване на визите между Съюза и Кувейт и Катар, по-специално с цел да се гарантира запазването на пълната реципрочност. Сключването на двустранни споразумения за премахване на визите между Съюза и Кувейт и Съюза и Катар следва да не зависи от и да не е свързано по друг начин със сключването на двустранни споразумения, свързани с други области на политиката, например връщането или обратното приемане.


Or. <Original>{EN}en</Original>
</Amend>
<Amend>Изменение		<NumAm>6</NumAm>
<DocAmend>Предложение за регламент</DocAmend>
<Article>Съображение 6 a (ново)</Article>
	

	Текст, предложен от Комисията
	Изменение

	
	(6a)	Като се следва моделът на настоящия процес, обхващащ Кувейт и Катар като споразумения от ново поколение съгласно Регламент (ЕС) 2018/1806, Комисията следва незабавно да направи оценка на положението на други трети държави, потенциално отговарящи на условията за освобождаване от изискването за виза, по-специално Оман и Еквадор, като вземе предвид съответната регионална съгласуваност.


Or. <Original>{EN}en</Original>
</Amend></RepeatBlock-Amend>

Предложението на Европейската комисия има за цел да се измени Регламент (ЕС) 2018/1806, за да бъдат освободени гражданите на Кувейт и Катар от изискването за притежаване на виза при преминаване на външните граници на държавите членки при престой от не повече от 90 дни в рамките на произволен период от 180 дни. Правното основание на настоящото предложение е член 77, параграф 2, буква а) от Договора за функционирането на Европейския съюз (ДФЕС). Предложеният регламент представлява развитие на достиженията на правото от Шенген.
Третите държави, чиито граждани са освободени от изискването за виза, следва да се определят въз основа на оценка за всеки отделен случай по множество критерии, посочени в член 1 от Регламент (ЕС) 2018/1806. Тези критерии се отнасят, inter alia, до „незаконната имиграция, обществения ред и сигурност, икономическите ползи, по-специално в областта на туризма и външната търговия, и външните отношения на Съюза със съответните трети страни, и които включват по-специално съображения, свързани с правата на човека и основните свободи, както и последиците за регионалната съгласуваност и реципрочност“.
За да стане ефективно освобождаването от изискването за виза, между всяка от двете държави и ЕС ще трябва да бъде сключено споразумение за отмяна на визовия режим, което ще включва гаранции във връзка с критериите съгласно Регламент (ЕС) 2018/1806, въз основа на които освобождаването от изискването за виза е било предоставено. След прилагането на предложеното освобождаване от изискването за виза механизмите за реципрочност и временно спиране, предвидени в Регламент (ЕС) 2018/1806, могат да се прилагат, в случай че не е гарантирана пълна визова реципрочност или ако се злоупотребява с безвизовия режим, или в случай на злоупотреба, произтичаща от освобождаването от изискването за виза.
Пътниците, освободени от изискването за виза, ще продължат да бъдат проверявани по външните граници на ЕС във връзка с това дали отговарят на изискванията за влизане, включително чрез проверка в Шенгенската информационна система и националните бази данни на държавите членки. Освен това за пътниците, освободени от изискването за виза, които посещават Шенгенското пространство, ще се прилагат Системата на ЕС за влизане/излизане (СВИ) и Европейската система за информация за пътуванията и разрешаването им (ETIAS), веднага щом те започнат да функционират пълноценно.
Кувейт и Катар са важни икономически партньори за Съюза, по-специално в областта на енергетиката и с оглед на целите на ЕС за диверсифициране на енергийните доставки. Сътрудничеството между ЕС и Кувейт и Катар също така се засили през последните години в няколко области на политиката, например в областта на сигурността както на двустранно равнище, така и чрез Съвета за сътрудничество в Персийския залив. Освен това Кувейт и Катар издават биометрични паспорти.
Въпреки това продължават да съществуват сериозни опасения и недостатъци в областта на правата на човека и основните свободи. Независимо от неотдавнашните законодателни реформи и политически инициативи, все още съществуват много предизвикателства в няколко области, както и при прилагането на новоприетото законодателство, както се посочва, наред с другото, в собствената оценка на Комисията, в Годишния доклад на ЕСВД за правата на човека за 2021 г. и в годишните доклади на „Амнести Интернешънъл“ и „Хюман райтс уоч“. В този контекст особено внимание беше отделено на условията на труд на работниците мигранти във връзка с предстоящото световно първенство на ФИФА. Други проблемни области обаче са правата на жените, правата на ЛГБТК + лицата, свободата на религията, забраната на изтезанията, свободата на словото, правото на събрания и забраната на смъртното наказание.
Статутът на безвизов режим може да играе ключова роля за насърчаване на партньорството между двата региона и за укрепване на политическия диалог, както и на обмена в областта на икономиката, научните изследвания, образованието, културата и обществената сфера. Провеждането на официални диалози по правата на човека е неразделна част от ангажиментите, поети в рамките на двустранните споразумения, които предстои да бъдат сключени между Съюза и Катар и Кувейт, като се предвижда и непрекъсната оценка на тези диалози. Като се има предвид, че тези двустранни споразумения ще бъдат първите, приети съгласно новия режим, предвиден в Регламент (ЕС) 2018/1806, докладчикът счита, че въвеждането на такива клаузи ще представлява положителен модел за подражание с благоприятен ефект надолу по веригата върху бъдещи споразумения от този вид.
Въвеждането на безвизов режим е от съществено значение за гражданите на Катар и Кувейт, както и за гражданите на ЕС, и ще допринесе за задълбочаването на контактите и обмена между хората и за укрепването на социалните и културните отношения. В това отношение ще бъде от съществено значение да се гарантира равен и недискриминационен достъп на всички граждани на двете страни до ползите, свързани с безвизовия режим.
За да се оценят действителните ползи и постижения, произтичащи от безвизовия режим, и потенциалната необходимост от подобрения, докладчикът счита, че е целесъобразно да се извършва периодична оценка на този режим, като във всички бъдещи двустранни споразумения за премахване на визите се включи изрична разпоредба относно оценката и докладването от страна на Комисията.
С оглед на ползите, които безвизовият режим може да донесе на участващите страни, ЕС следва да започне да полага повече усилия за взаимодействие с други трети държави, които се интересуват от безвизово пътуване до ЕС. Предложените освобождавания от изискването за виза за гражданите на Катар и Кувейт следва да дадат тласък на Комисията да започне конкретен диалог с други държави въз основа на критериите и процедурата, установени в Регламент (ЕС) 2018/1806, и да оцени своевременно тези държави, които потенциално отговарят на условията и проявяват интерес.
И накрая, докладчикът счита, че с приемането на това предложение на Европейската комисия Европейският парламент потвърждава ангажимента си за укрепване на междуличностните отношения и обществения обмен с Кувейт и Катар. Поради това, и като има предвид значението на либерализирането на визовия режим за всички участващи страни, докладчикът отправя препоръка към членовете на комисията по граждански свободи, правосъдие и вътрешни работи да подкрепят настоящия доклад.

